אליעזר טולדנו

אליעזר טולדנו (נולד ב-12 באוקטובר 1973) הוא קצין בצה"ל בדרגת אלוף המכהן כראש אגף אסטרטגיה ומעגל שלישי. בעבר שימש בין היתר מפקד פיקוד הדרום, מפקד אוגדת עזה, המזכיר הצבאי של ראש הממשלה, מפקד חטיבת הצנחנים, מפקד יחידת מגלן ומפקד חטיבה 226. טולדנו, בנם של חיים ולינדה, ילידי מרוקו, נולד בירושלים בעיצומה של מלחמת יום הכיפורים. גדל בקריית מוצקין. למד בישיבת פרחי אהרון בקריית שמואל ולאחר מכן עבר לקריית החינוך אורט קריית ביאליק והיה חניך ומדריך בתנועת בני עקיבא בעיר מגוריו. התגייס לצה"ל בנובמבר 1991, התנדב לצנחנים ושובץ בגדוד 101. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 101 ומונה למפקד מחלקה. בהמשך שירת כסגן מפקד פלוגה. לאחר מכן מונה למפקד פלוגה בגדוד 101. בהמשך שימש כקצין המבצעים (קצין אג"ם) החטיבתי. לאחר מכן מונה למפקד פלגת ההכשרות בסיירת מטכ"ל. בשנת 2000 יצא ללימודי תואר ראשון בכלכלה ובפילוסופיה באוניברסיטה העברית בירושלים. בתחילת מבצע חומת מגן קטע את לימודיו, והצטרף ללחימה במסגרת חטיבת הצנחנים. לאחר סיום לימודיו מונה לסגן מפקד גדוד 890. לאחר לימודים בפו"ם מונה לסגן מפקד יחידת מגלן. ביוני 2005 הועלה לדרגת סא"ל ומונה למפקד גדוד 101, וכיהן בתפקיד עד שנת 2006. במהלך התפקיד הוביל את הגדוד בלחימה נגד הטרור הפלסטיני באינתיפאדה השנייה. ביוני 2006 מונה למפקד יחידת מגלן, והוביל אותה בין היתר במלחמת לבנון השנייה. בתחילת המלחמה כוח מהיחידה חילץ את גופותיהם של צוות הטנק מגדוד 82, שהושמד ממטען צד במהלך המרדף אחר החוטפים. בימים שלאחר מכן נורתה אש מרגמות, תול"ר ורקטות לעבר אביבים, יראון ויישובים נוספים, מאזור ג'בל א-דיר הסמוך למארון א-ראס. כוח מהיחידה חצה את הגבול כדי לסרוק את השטח ולפגוע בחוליות חזבאללה האחראיות לירי, הכוח התמקם בשטח סבוך עטור בצמחייה, הלוחמים הבחינו בדלת מתכת וברשתות הסוואה הפרושות מעליה (שטח זה הוגדר לאחר מכן בצה"ל "שמורת טבע") הם הטילו רימון לפיר, ממנו נהרגו מספר מחבלים, המחבלים הנותרים יצאו מפירים נוספים, ובקרב שהתפתח נהרגו שני לוחמים מהיחידה ושמונה מחבלים, בהם, אלו שנהרגו בפיר הראשון כתוצאה מפיצוץ הרימון. בהמשך הציע תוכנית פעולה לפגיעה במשגרי הרקטות של חזבאללה, התוכנית אושרה והיחידה ביצעה את מבצע נערי החוף שהוכתר כמוצלח. על פעילותה במלחמה, קיבלה היחידה בפיקודו צל"ש יחידתי, ממפקד פיקוד המרכז, גדי שמני. בהמשך הוביל את היחידה במבצעים ברצועת עזה. בשנת 2008 סיים את תפקידו. בשנת 2009 מונה לקצין אג"ם של אוגדת איו"ש, ושימש בתפקיד עד שנת 2011, ובמקביל השתלם בקורס מפקדי חטיבות. בשנת 2011 הועלה לדרגת אל"ם ומונה למפקד חטיבה 226 ובמקביל למפקד מגמה בקורס מפקדי פלוגות ומפקדי גדודים, ושימש בתפקידיו עד שנת 2013. ב-16 במאי 2013 מונה למפקד חטיבת הצנחנים, והוביל את החטיבה בין היתר במבצע שובו אחים ובמבצע צוק איתן, שבמהלכו הרגו לוחמי החטיבה 141 מחבלים בקרבות פנים אל פנים וכן הכווינו אש מנגד שהרגה כ-70 נוספים, חשפו 47 פירי מנהרות לחימה וארבע מנהרות התקפיות, וכן עצרו שבעה פעילי טרור. במהלך הלחימה נהרגו 9 מהלוחמים. ב-1 ביולי 2015 סיים את תפקידו. ב-3 בספטמבר 2015 הועלה לדרגת תא"ל וב-8 בספטמבר נכנס לתפקיד המזכיר הצבאי של ראש הממשלה בנימין נתניהו, ושירת בתפקיד זה עד 16 באוגוסט 2018. ב-24 באוקטובר 2018 מונה למפקד אוגדת עזה, תפקיד שמילא עד 2 באוגוסט 2020. ב-14 במרץ 2021 הועלה לדרגת אלוף וב-21 במרץ נכנס לתפקידו כמפקד פיקוד הדרום, והיה שותף פעיל בהגדרת תפיסת הביטחון הגזרתית ובפרט תוכנית "שעון חול" והגדר החכמה שסביב רצועת עזה. בגזרה במאי 2021 הוביל את הפיקוד במבצע שומר החומות, שבמסגרתו נערך סבב לחימה נגד ארגוני הטרור בעזה, בראשות חמאס, שנמשך 12 ימים ופגע בתשתית הצבאית של ארגוני הטרור. עיקר הפעילות הצבאית ההתקפית נעשתה דרך פעולות כירורגיות של חיל האוויר מעל שמי הרצועה, תוך כדי חסימת ניסיונות חדירה של חוליות מחבלים בידי אוגדת עזה. ב-14 במאי 2021 הוצא לפועל מבצע "מכת ברק" שנועד ללכוד, בפעולת הטעיה קרקעית, מאות מחבלי חמאס במנהרות הטרור (מערך "המטרו") ולחסל אותם בעודם מחופרים בידי יכולות קצה שפותחו בחיל האוויר. המבצע, שבמקור נועד לשימוש במסגרת אסטרטגית רחבה יותר, פותח במשך שנים והתבסס על אלמנט ההפתעה. קמ"ן פד"ם התריע בזמן שההטעיה הקרקעית כשלה, אך המבצע יצא לפועל בכל זאת ולא השיג את מטרותיו, כאשר הפגיעה בחמאס הייתה שולית בלבד. בראיון שקיים מספר חודשים לאחר המבצע התוודה: "נהרגו בודדים במטרו... פחות ממה שקיוויתי". לאחר המבצע, חלה השנה השקטה בעוטף עזה מאז 2005. באוגוסט 2022 הופר השקט, כאשר החל מבצע עלות השחר, שהפעם רוכז בלחימה מול הג'יהאד האסלאמי הפלסטיני, ולא חמאס. המבצע בן שלושת הימים הושפע מגישתו המבצעית של טולדנו, כאשר ישראל יזמה מכה ראשונית על ארגון הטרור תוך כדי הטלת עוצר על יישובי עוטף עזה לשמירה על ביטחון האזרחים. במהלך המבצע בוצעו סיכולים ממוקדים במפקדי החטיבות הצבאיות של הארגון, תייסיר אל-ג'עברי וח'אלד מנסור. בנובמבר אותה השנה, לאחר שנחשף לתרחיש אפשרי למתקפת פתע של החמאס שכונה "חומת יריחו", כינס דיון מסווג ובו הבהיר את עמדתו שגישת ההסדרה עם ארגוני הטרור ברצועה עתידה להיכשל, ולדעתו, ישראל תידרש לצאת למתקפת מנע: "מאחר שלמערכה יש מחיר, כל עוד היתרון הצבאי המשמעותי נשמר, נשאף להרחיק את המלחמה הבאה. אך לאורך ציר הזמן והתקדמות האויב יש נקודה בה יהיה עלינו לצאת למתקפת מנע." הוא גם תמך בסיכול ממוקד של שליט הרצועה יחיא סינוואר בתור מהלך מקדים ישראלי. דבריו של טולדנו, כמו התרעות שונות לגבי הסכנה שבמתקפת פתע של החמאס, היו בקונפליקט עם הערכת אמ"ן ושב"כ שהארגון "מורתע", והשפיעו על הדיון הציבורי בעקבות מתקפת הפתע על ישראל. ב-3 במאי 2023 אושר מינויו לתפקיד ראש אגף אסטרטגיה ומעגל שלישי, הכולל אחריות על הגזרה האיראנית. כעבור שבוע פיקד על מבצע מגן וחץ שהחל בעקבות ירי רקטי לעבר ישראל ימים ספורים קודם לכן ונפתח בשלושה סיכולים ממוקדים מקבילים של בכירי הג'יהאד האסלאמי. המבצע נמשך חמישה ימים טרם הושגה הפסקת אש. ב-3 ביוני אירע בגזרתו פיגוע הירי בגבול מצרים, שבעקבותיו נועד טולדנו עם בכירי צבא מצרים בקהיר לשם תחקיר משותף. בהסקת המסקנות לאחר תחקיר האירוע הוחלט להדיח את מח"ט המרחבית. ב-9 ביולי העביר את פיקוד דרום לראשות האלוף ירון פינקלמן. ב-26 בספטמבר 2023 נכנס לתפקידו כראש אגף אסטרטגיה ומעגל שלישי. כעבור שבועיים החלה מלחמת חרבות ברזל, ובמסגרתה הוא שותף בתכנון מהלך המלחמה, והוא יושב בדיוני קבינט המלחמה. בדצמבר נסע לתיאום בפנטגון עם מחלקת ההגנה האמריקאית לגבי המשך המלחמה. במסגרת המלחמה היה אחראי על התיאום הבין-לאומי של מערך ההגנה האקטיבי המשותף על ישראל בליל 14 באפריל 2024, בשעת התקיפה האיראנית על ישראל. עם התפטרותו של ראש אמ"ן אהרון חליוה, ראש הממשלה נתניהו שקל למנות את טולדנו לתפקיד, אך בסופו של יום התמנה מועמדו של הרמטכ"ל תא"ל שלומי בינדר, שהועלה לדרגת אלוף. טולדנו מתגורר במושב בית גמליאל, נשוי למרה ואב לחמישה ילדים. בעל תואר ראשון בפילוסופיה וכלכלה ותואר שני בהיסטוריה וביטחון לאומי, שניהם מהאוניברסיטה העברית בירושלים. עמוס הראל ואבי יששכרוף, המלחמה השביעית, תל אביב: ידיעות ספרים, 2004, עמ' 240–241, מסת"ב 9655117677 עפר שלח ויואב לימור, שבויים בלבנון: האמת על מלחמת לבנון השנייה, תל אביב: ידיעות אחרונות, 2007, עמ' 260–261, מסת"ב 9654824086 עמוס הראל ואבי יששכרוף, קורי עכביש, תל אביב: ידיעות אחרונות, 2008, עמ' 252, מסת"ב 9654824310 אלישיב שמשי, "ארדוף אויביי ואשיגם", הוצאת מודן והוצאת משרד הביטחון, 2019 מדיה וקבצים בנושא אליעזר טולדנו בוויקישיתוף חנן גרינברג, מג"ד בחברון למופז: היה יותר קל בבלאטה, באתר ynet, 24 בינואר 2006 אמיר בוחבוט, עשרת הקצינים הדתיים המבטיחים - פרוייקט חד פעמי, באתר nrg‏, 11 בפברואר 2007 נועה הורוויץ, במחנה, בעיניים פקוחות, באתר צה"ל (דרך ארכיון האינטרנט), 15 ביולי 2011 אמיר בוחבוט‏, תפס פיקוד: אל"ם אליעזר טולדנו מח"ט צנחנים החדש, באתר וואלה, 17 במאי 2013 אילנה דיין, ‏מח"ט צנחנים מבקש:"תנו ללוחמים דקה אחת של תהילה", באתר ‏מאקו‏, 7 באוגוסט 2014 אמיר בוחבוט‏, מח"ט הצנחנים כבר מחכה לחזור למנהרות של חמאס, באתר וואלה, 25 באפריל 2015 יוסי יהושוע וראובן וייס, "אנחנו כל הזמן על סף מלחמה", באתר ynet, 7 באוקטובר 2019 יואב לימור, אלוף פיקוד הדרום בראיון ראשון: "כדי שחמאס יפסיד בעימות הבא, אנחנו צריכים להיבהל פחות", באתר ישראל היום, 25 בנובמבר 2021 אריה יואלי, ‏אחרי 3.5 שנים: הסתיימה בניית הגדר ברצועת עזה, באתר "סרוגים", 7 בדצמבר 2021 מאמרים פרי עטו לקחים ממג"ד למג"ד, מערכות גיליון 446, דצמבר 2012 ערן ניב, אליעזר טולדנו ויותם אמיתי, "ברבורים שחורים" במלחמת העולם השנייה, מערכות, גיליון 437, יוני 2011 סמל לכל צנחן, באתר ישראל היום, 14 בינואר 2014 נפקד וכל כך נוכח, ידיעות אחרונות, 4 במאי 2014, עמוד 20, כפי שהועלה באתר פרש אליעזר טולדנו וירון שרוני, ‏עקרונות לחניכה ברמת הגדוד והפלוגה, מערכות 456, 2014 הספר שלי: "אביב חלדו" מאת אניטה שפירא, אתר צה"ל, 12 ביוני 2017 אמיר בוחבוט‏, תא"ל אליעזר טולדנו מונה למזכיר הצבאי לראש הממשלה, באתר וואלה, 3 בספטמבר 2015 אמיר בוחבוט‏, מיוחד: המח"טים שיתמודדו בעתיד על מושב במטה הכללי, באתר וואלה, 24 בספטמבר 2014 חנן גרינברג, מג"ד בחברון למופז: היה יותר קל בבלאטה, באתר ynet, 24 בינואר 2006 ניר וולף, המגלן והחרב, באתר ישראל היום, 17 ביוני 2011 גל פרל פינקל‏, מפקד גדול מפצה בעוז רוחו על כל החסרונות, באתר וואלה, 14 באפריל 2019 חן קוטס-בר, ציידי הרקטות, מעריב, 12 בספטמבר 2007 (הכתבה הסרוקה בפורום צבא וביטחון באתר פרש) צל"ש יחידתי - יחידת מגלן, באתר הגבורה גל פרל פינקל, המטכ"ל – "גוף שמתמחה בניהול ובקבלת החלטות", "עדכן אסטרטגי", כרך 24 גיליון 2, אפריל 2021 חנן גרינברג, המג"דים של מלחמת לבנון משתדרגים, באתר ynet, 18 באפריל 2011 יעל ליבנת, אמצע הלילה בכפר, באתר צה"ל (דרך ארכיון האינטרנט), 17 באפריל 2012 גילי כהן, המפקדים החדשים של גבעתי והצנחנים: מהמגזר הדתי-לאומי, באתר הארץ, 12 בנובמבר 2012 אמיר בוחבוט‏, מח"ט הצנחנים: "החיילים לא שואלים מתי חוזרים הביתה", באתר וואלה, 22 ביוני 2014 "הכו באויב, חזור והכה". נאום מח"ט צנחנים, באתר ynet, 18 ביולי 2014 אבירם זינו, כתב מעריב הצטרף לצנחנים: "גם הם השתפרו מאז עופרת יצוקה", באתר מעריב השבוע, 31 ביולי 2014 אמיר בוחבוט‏, תיעוד: נפרדו מעזה עם פיצוץ מנהרה "לזכר ההרוגים", באתר וואלה, 5 באוגוסט 2014 אמיר בוחבוט‏, מינויים בצה"ל: המזכיר הצבאי לממשלה ימונה למפקד אוגדת עזה, באתר וואלה, 3 ביולי 2017 כיפה סרוגה בפורום מטכ"ל: אליעזר טולדנו יועלה לדרגת אלוף, באתר ערוץ 7, 11 בפברואר 2021 "לא ניתן להחלטת בית הדין הבין-לאומי לערער אותנו", באתר צה"ל, 21 במרץ 2021 אריה יואלי, ‏אחרי 3.5 שנים: הסתיימה בניית הגדר ברצועת עזה, באתר "סרוגים", 7 בדצמבר 2021 מתן צורי, יואב זיתון ואליאור לוי, אלוף פיקוד דרום: "להיות ערוכים לאש בכל חלקי הארץ". תיעוד: צה"ל הפיל מגדל בעזה, באתר ynet, 12 במאי 2021 יואב לימור, אלוף פיקוד הדרום בראיון ראשון: "כדי שחמאס יפסיד בעימות הבא, אנחנו צריכים להיבהל פחות", באתר ישראל היום, 25 בנובמבר 2021 טל לב רם, ‏תרגיל ההונאה להשמדת מנהרות חמאס: הרמטכ"ל לשעבר איזנקוט חוזר למבצע השנוי במחלוקת, באתר מעריב אונליין, 12 באפריל 2022 אילנה דיין, ‏חשיפת עובדה: המסמך הסודי על המבצע להשמדת מנהרות חמאס, באתר ‏מאקו‏, 12 באפריל 2022 כוכבי: זו השנה השקטה בעזה ב-15 השנים האחרונות, באתר "סרוגים", 15 באפריל 2022 נועם אמיר, ‏80 שעות הכנה, 66 שעות מבצע: מאחורי הקלעים של "עלות השחר", בעיתון מקור ראשון, 9 באוגוסט 2022 דובר צה"ל מאשר: חוסלו לפחות 15 מחבלים, בהם בכיר הג'יהאד האסלאמי תייסיר ג'עברי, באתר ערוץ 7, 5 באוגוסט 2022 תיעוד סיכול מפקד מרחב דרום ברצועת עזה, באתר צה"ל, 7 באוגוסט 2022 ההמלצה של מפקד פיקוד דרום שנה לפני הטבח, באתר ערוץ 7, 7 בינואר 2024 מפקד פיקוד דרום הציע מתקפת מנע לפני הטבח, באתר "סרוגים", 7 בינואר 2024 אבי עמית, כך עצר אביב כוכבי בגופו את ההתנקשות בסינואר, באתר הארץ, 6 במרץ 2024 טל לב רם, ‏מפקד פיקוד הדרום על התקרית בגבול מצרים: "אין קשר להוראות הפתיחה באש", באתר מעריב אונליין, 3 ביוני 2023 יניב קובוביץ, מפקד פיקוד הדרום נפגש בקהיר עם בכירים בצבא מצרים בעקבות הרג הלוחמים בגבול, באתר הארץ, 11 ביוני 2023 מפקד חדש לאגף אסטרטגיה ומעגל שלישי, באתר צה"ל, 26 בספטמבר 2023 ברק רביד‏, בכירים במערכת הביטחון נמצאים בוושינגטון לשיחות על המשך המלחמה והיום שאחריה, באתר וואלה, 12 בדצמבר 2023 אהוד יערי, ‏פרסום ראשון: רה"מ נתניהו מעוניין שהאלוף אליעזר טולדנו ימונה לתפקיד ראש אמ"ן במקום חליוה, באתר ‏מאקו‏, 29 באפריל 2024